
DR 31.10.2016                                                                                                                                                   111               

 

■2010 

Tuan Yang di-Pertua, bagi kawasan Kota Kinabalu, walaupun kerajaan telah 
umumkan bahawa Kota Kinabalu akan dibangunkan sebagai Growth catalyst city di bawah 
Rancangan Malaysia Ke-11 tetapi ia amat mengecewakan kerana Bajet 2017 yang 
diumumkan oleh Yang Berhormat Menteri Kewangan ini langsung tidak ada bagi apa-apa 
peruntukan untuk pembangunan Kota Kinabalu. Kota Kinabalu telah naik taraf sebagai 
bandar raya pada 2002 tetapi sehingga hari ini, masih tiada sistem tren yang beri 
perkhidmatan kepada penduduk Kota Kinabalu. Lebih teruk lagi, sistem bas di Sabah masih 
ketinggalan zaman dan sama seperti 20 tahun lalu. Ini amat memalukan.  

 Saya mahu kerajaan ambil serius tentang isu ini. Walaupun kerajaan cakap ada 
peruntukan RM1 bilion untuk pembinaan sistem BRT di Kota Kinabalu dalam Bajet 2016, 
tetapi saya tidak dapat cari dalam buku belanjawan. Saya minta penjelasan dan maklumat 
lanjut tentang projek ini. Jika kerajaan rancang projek high speed rail Singapore-Kuala 
Lumpur dengan kos RM40 bilion dan RM55 bilion untuk East-Cost Railway. Kenapa tidak 
guna RM1bilion saja untuk public transport di Kota Kinabalu sebagai sebuah ibu kota dan 
menjadi pusat pentadbiran yang moden dan livable.  

 Tuan Yang di-Pertua, saya juga mahu sentuh mengenai pembatalan program 
penyeragaman harga dalam bajet tahun depan. Saya dapati program ini tidak disentuh oleh 
Yang Amat Berhormat Perdana Menteri. Adakah program ini sudah dibatalkan? Dari tahun 
2013 hingga 2016, kerajaan telah peruntukkan lebih RM1.239 bilion bagi tujuan 
seragamkan harga barangan antara timur dan barat Malaysia dan slogan yang sungguh 
menawan iaitu ‘1Nation 1Price’. Saya pernah bahaskan isu ini di sidang Parlimen lepas. 
Walau bagaimanapun, harga barang di Sabah masih lagi tinggi berbanding di 
Semenanjung. Kerajaan mesti memandang serius isu ini bagi mencapai ‘1Nation 1Price’.  

 Saya ada dua persoalan. Pertama, bagaimana kerajaan boleh selesaikan masalah 
ini. Sedangkan masalah ini masih berterusan dan semakin serius. Kedua, adakah program 
ini gagal dan apa sebabnya. Daripada peruntukan yang diberi itu, bagaimana duit itu 
digunakan. Adakah ini seperti skandal ‘watergate’ di Jabatan Air Sabah di mana 60 peratus 
peruntukan daripada Kerajaan Persekutuan masuk ke dalam poket pegawai rasuah. Kes 
rasuah Jabatan Air Sabah ini amat memalukan. Daripada RM3.3 bilion peruntukan 
Kerajaan Persekutuan, 60 peratus dimasukkan dalam poket pegawai yang rasuah iaitu 
RM2 bilion. Saya percaya yang ditangkap akan disiasat dalam skandal ‘watergate’ hanyalah 
anak buaya.  

 Saya harap SPRM boleh tangkap bapa buaya juga. Dalam RM2 bilion ini, hanya 
ada RM120 juta dikembalikan, dapat dicari, tetapi ada lagi hilang RM1.8 juta, masih belum 
dapat lagi, missing, masih missing, masih hilang. Jadi saya harap SPRM cari balik mana itu 
missing RM1.8 bilion masih lagi dalam ini ‘watergate’ punya isu. Skandal ‘watergate’ ini 
langsung tidak boleh diterima. Kalau tidak rasuah, sistem BRT boleh disegerakan di Kota 
Kinabalu, sekurang-kurang di Sabah boleh diupgrade, dengan izin, demi keselesaan anak-
anak kita. Sudah tentu tiada masalah bekalan air dan elektrik di bandar atau kampung.  

 Rasuah perlu dihapuskan kerana rasuahlah yang menyebabkan orang Sabah 
begitu miskin dan mundur. Tuan Yang di-Pertua, baru-baru ini laporan media cakap 
Pelabuhan Sepanggar, Kota Kinabalu telah mengenakan dasar untuk memeriksa kontena 
dengan dibuka secara seratus peratus. Ini menyebabkan masalah congestion di pelabuhan 
ini semakin serius. Banyak kapal-kapal besar terpaksa tunggu lama di luar perairan 
Sepanggar dan tidak dapat unload barang-barang di Pelabuhan Sepanggar. Ia 
menyebabkan banyak kapal pergi ke tempat lain dan unload barangannya seperti di Brunei, 
Miri atau Kuching.  

 Jika masalah ini tidak selesai, ia akan membawa impak besar kerana ia akan 
menyebabkan kekurangan barangan dalam pasaran Sabah. Saya harap masalah ini diberi 
perhatian dan prosedur di pelabuhan lebih mudah supaya pelabuhan kita lebih berdaya 
saing dan efektif. Saya juga ingin tanya apakah status naik taraf Sepanggar Port sebagai 
transshipment hub atau far east hub. Kenapa ini tidak dibangkit dalam ucapan bajet. Saya 
harap cadangan ini bukan untuk main-main. Jangan hanya buat tren MRT dan high speed 
train di Semenanjung. Sedangkan port dan tren kita di Sabah di masih ketinggalan zaman. 
Ini betul-betul tidak adil pada orang Sabah, Tuan Yang di-Pertua.  

  



#2010. Tuan Yang di-Pertua, bagi kawasan Kota Kinabalu, walaupun kerajaan telah umumkan bahawa Kota Kinabalu akan dibangunkan sebagai Growth catalyst city di bawah Rancangan Malaysia Ke-11 tetapi ia amat mengecewakan kerana Bajet 2017 yang diumumkan oleh Yang Berhormat Menteri Kewangan ini langsung tidak ada bagi apa-apa peruntukan untuk pembangunan Kota Kinabalu. Kota Kinabalu telah naik taraf sebagai bandar raya pada 2002 tetapi sehingga hari ini, masih tiada sistem tren yang beri perkhidmatan kepada penduduk Kota Kinabalu. Lebih teruk lagi, sistem bas di Sabah masih ketinggalan zaman dan sama seperti 20 tahun lalu. Ini amat memalukan. Saya mahu kerajaan ambil serius tentang isu ini. Walaupun kerajaan cakap ada peruntukan RM1 bilion untuk pembinaan sistem BRT di Kota Kinabalu dalam Bajet 2016, tetapi saya tidak dapat cari dalam buku belanjawan. Saya minta penjelasan dan maklumat lanjut tentang projek ini. Jika kerajaan rancang projek high speed rail Singapore-Kuala Lumpur dengan kos RM40 bilion dan RM55 bilion untuk East-Cost Railway. Kenapa tidak guna RM1bilion saja untuk public transport di Kota Kinabalu sebagai sebuah ibu kota dan menjadi pusat pentadbiran yang moden dan livable. Tuan Yang di-Pertua, saya juga mahu sentuh mengenai pembatalan program penyeragaman harga dalam bajet tahun depan. Saya dapati program ini tidak disentuh oleh Yang Amat Berhormat Perdana Menteri. Adakah program ini sudah dibatalkan? Dari tahun 2013 hingga 2016, kerajaan telah peruntukkan lebih RM1.239 bilion bagi tujuan seragamkan harga barangan antara timur dan barat Malaysia dan slogan yang sungguh menawan iaitu '1Nation 1Price'. Saya pernah bahaskan isu ini di sidang Parlimen lepas. Walau bagaimanapun, harga barang di Sabah masih lagi tinggi berbanding di Semenanjung. Kerajaan mesti memandang serius isu ini bagi mencapai '1Nation 1Price'. Saya ada dua persoalan. Pertama, bagaimana kerajaan boleh selesaikan masalah ini. Sedangkan masalah ini masih berterusan dan semakin serius. Kedua, adakah program ini gagal dan apa sebabnya. Daripada peruntukan yang diberi itu, bagaimana duit itu digunakan. Adakah ini seperti skandal 'watergate' di Jabatan Air Sabah di mana 60 peratus peruntukan daripada Kerajaan Persekutuan masuk ke dalam poket pegawai rasuah. Kes rasuah Jabatan Air Sabah ini amat memalukan. Daripada RM3.3 bilion peruntukan Kerajaan Persekutuan, 60 peratus dimasukkan dalam poket pegawai yang rasuah iaitu RM2 bilion. Saya percaya yang ditangkap akan disiasat dalam skandal 'watergate' hanyalah anak buaya. Saya harap SPRM boleh tangkap bapa buaya juga. Dalam RM2 bilion ini, hanya ada RM120 juta dikembalikan, dapat dicari, tetapi ada lagi hilang RM1.8 juta, masih belum dapat lagi, missing, masih missing, masih hilang. Jadi saya harap SPRM cari balik mana itu missing RM1.8 bilion masih lagi dalam ini 'watergate' punya isu. Skandal 'watergate' ini langsung tidak boleh diterima. Kalau tidak rasuah, sistem BRT boleh disegerakan di Kota Kinabalu, sekurang-kurang di Sabah boleh diupgrade, dengan izin, demi keselesaan anak- anak kita. Sudah tentu tiada masalah bekalan air dan elektrik di bandar atau kampung. Rasuah perlu dihapuskan kerana rasuahlah yang menyebabkan orang Sabah begitu miskin dan mundur. Tuan Yang di-Pertua, baru-baru ini laporan media cakap Pelabuhan Sepanggar, Kota Kinabalu telah mengenakan dasar untuk memeriksa kontena dengan dibuka secara seratus peratus. Ini menyebabkan masalah congestion di pelabuhan ini semakin serius. Banyak kapal-kapal besar terpaksa tunggu lama di luar perairan Sepanggar dan tidak dapat unload barang-barang di Pelabuhan Sepanggar. Ia menyebabkan banyak kapal pergi ke tempat lain dan unload barangannya seperti di Brunei, Miri atau Kuching. Jika masalah ini tidak selesai, ia akan membawa impak besar kerana ia akan menyebabkan kekurangan barangan dalam pasaran Sabah. Saya harap masalah ini diberi perhatian dan prosedur di pelabuhan lebih mudah supaya pelabuhan kita lebih berdaya saing dan efektif. Saya juga ingin tanya apakah status naik taraf Sepanggar Port sebagai transshipment hub atau far east hub. Kenapa ini tidak dibangkit dalam ucapan bajet. Saya harap cadangan ini bukan untuk main-main. Jangan hanya buat tren MRT dan high speed train di Semenanjung. Sedangkan port dan tren kita di Sabah di masih ketinggalan zaman. Ini betul-betul tidak adil pada orang Sabah, Tuan Yang di-Pertua.